section_heading: Opis
paragraph_text: U Cenmar su dolazili uzgajivači iz svih sredozemnih zemalja učiti se marikulturi. Zbog loše gospodarske politike njegova je marikultura stanigrala, nije imala uvjeta za daljnji razvoj, te umjesto da je hrvatska marikultura postala grana s jednim od najprepoznatljivijih hrvatskih proizvoda, Hrvatsku su pretekle zemlje koje su se do prije dvadeset godina učile u Cenmaru. Danas Cenmar ima mrijestilište i dva uzgajališta te vlastiti vozni park kojim dostavljaju kupcu riblju mlađ, bilo na kopnu ili na moru. Namirivao je potrebe svojih uzgajališta te za još deset manjih uzgajališta od Pelješca do Paga. Mogućnosti su bile i veće, ali se išlo na kvalitetu. U okviru Cenmarovog mrijestilišta je središnji laboratorij i pokusna postaja. Mrijestilište se nalazi u Ninskoj laguni. Površine je 7300 m<sup>2</sup>. To je prvo mrijestilište na Mediteranu. Kapacitet mrijestilišta je 6 milijuna komada mlađi morskih riba težine od 1 do 2 grama. Uglavnom se proizvodi lubin, orada i pagar. U pokusnoj su fazi pic i jadranski zubatac (Dentex dentex, od 2001.). Uz povoljnu infrastrukturu i dostatne kapacitete mrijestilišta mogao bi zadovoljiti ukupnu potražnju u Hrvatskoj. Mlađ u Ninu dobiva se iz matičnih jata koja su selekcionirana više godina. Cenmar je imao i matična jada podlanice. Intenzivno se radi na uvođenju autohtonih vrsta.